stanford-oval/wikipedia huggingface dataset:
למה נשים רוצחות
צוות השחקנים והדמויות > עונה 1

| 0 | 1 | 2 |
| --- | --- | --- |
|  1963 ראשי ג'יניפר גודווין – בת'-אן סטנטון, אשתו עקרת הבית של רוב. הארטלין הילזמן – בת-אן בצעירותה.  סאם ייגר – רוב סטנטון, מהנדס לתעופה וחלל הנשוי לבת-אן.  סיידי קאלבנו – אפריל וורנר, מלצרית המנהלת רומן עם רוב. משני אליסיה קופולה – שילה מוסקוני, שכנתם של רוב ובת-אן ואשתו של ליאו, המתיידדת עם בת-אן.  אדם פררה – ליאו מוסקוני, שכנם של רוב ובת-אן ובעלה של שילה.  לינדזי קראפט – קלייר, מזכירתו של רוב. אורח ספנסר גארט – האל ברק, הבוס של רוב.  פרי גילפין – ויויאן ברק, אשתו של האל.  ליאו טיפטון – מרי וולסין, שכנתם של רוב ובת-אן ואשתו המוכה של ראלף.  סקוט פורטר – ראלף וולסין, שכנם של רוב ובת-אן ובעלה המתעלל של מרי.  אווה סקרולה – אמילי סטנטון, בתם המנוחה של רוב ובת-אן.  קתרין קארי – אלזי וורנר, בתם של אפריל ורוב, שנמצאת תחת טיפולה של בת-אן. |  1984 ראשי לוסי לו - סימון גרוב, אשת החברה הגבוהה הנשואה בשלישית. הרמיוני הי - סימון גרוב בצעירותה.  ג'ק דוונפורט - קארל גרוב, בעלה השלישי של סימון, המנצל את זוגיותם על מנת להסתיר את נטייתו ההומוסקסואלית. משני קייטי פינרן – נעמי הארט, חברתה העשירה של סימון ואמו האלמנה של טומי.  ליאו הווארד – טומי הארט, בנה של נעמי, שמפתח רגשות רומנטיים כלפי סימון.  לי ג'אן לי – איימי לין, בתה של סימון מנישואיה הראשונים. אורח צ'ארלי דיפו – בראד ג'נקינס, ארוסה של איימי.  קן גאריטו – קצין משטרה שטועה לחשוב שסימון עוסקת בזנות.  כריסטין אסטברוק – ג'ויס דובנר, שכנתה ההיפוכונדרית של סימון.  פיליפ אנתוני-רודריגז – הקטור, ספרה לשעבר של סימון ומאהבו ההומוסקסואל של קארל.  דייל דיקי – רובי ג'נקינס, אמו של בראד.  רוברט קרייג'ד – דווייט ג'נקינס, אביו של בראד.  היילי הסלהוף – פאט ג'נקינס, אחותו הלסבית של בראד. |  2019 ראשי קירבי האוול-בפטיסט - טיילור הארדינג, עורכת דין פמיניסטית וביסקסואלית המנהלת נישואים פתוחים עם איליי. קנדל דניס קלארק - טיילור הארדינג בצעירותה.  אלכסנדרה דדריו - ג'ייד / איירין טבצ'ניק, מאהבתה הביסקסואלית של טיילור.  ריד סקוט - איליי כהן, תסריטאי הנמצא בנישואים פתוחים עם טיילור, אך מגלה שנמשך לג'ייד. משני קווין דניאלס - לאמאר, סוכנו של אלי.  קווין מקנמרה - דיוק, בן זוגה לשעבר של ג'ייד. אורח סעידה אריקה אקולונה - אחותה של טיילור.  כריסטינה אנתוני - ולמה, אחותה של טיילור.  אודליה הלוי - וילו, דוגמנית אינסטגרם העובדת עם מישה וחברתה של ג'ייד.  קווין ויליאם פול - מישה, דוגמן אינסטגרם העובד עם וילו וחברה של ג'ייד. |
צוות השחקנים והדמויות > עונה 2 > ראשי

אליסון טולמן – אלמה פילקוט, עקרת בית הנואשת להצטרף למועדון הגננות היוקרתי.
לאנה פרייה – ריטה קסטיו, נשיאת מועדון הגננות ואשתו של המיליונר הקשיש והנרגן קרלו קסטיו.
ב. ק. קאנון – דירדרה "די" פילקוט, בתם של אלמה וברטרם.
ג'ורדן כריסטי – ורן לומיס, חוקר פרטי.
מת'יו דדאריו – סקוטר פולרסקי, מאהבן של די ושל ריטה קסטיו.
ורוניקה פלקון – קתרין קסטיו, בתו של קרלו ובתה החורגת של ריטה.
ניק פרוסט – ברטרם פילקוט, וטרינר, אביה של די ובעלה של אלמה.
צוות השחקנים והדמויות > עונה 2 > משני

רייצ'ל ביי ג'ונס – מייזי
דניאל זקאפה – קרלו קסטיו, בעלה הקשיש של ריטה ואביה של קתרין.
איילין גלינדו – איזבל, בת דודתה של ריטה, המשמשת כשותפתה לדבר עברה וכמשרתת בבית משפחת קסטיו.
וירג'יניה ויליאמס – גרייס, אחת מחברות מועדון הגננות.
ג'סיקה פיליפס – ג'ואן, חברה נוספת במועדון הגננות.
קרי אומאלי – מייביס, חברה נוספת במועדון הגננות.
סינת'יה קויילס – ברנדה, חברה נוספת במועדון הגננות.
ג'ק דוונפורט – הקריין
ורן קול – הבלש רובין
צוות השחקנים והדמויות > עונה 2 > אורח

ריאן מקפארטלין – טום מדיסון
סקירה > סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 15 באוגוסט 2019 | 17 באוקטובר 2019 |
|  | 2 | 10 | 10 | 3 ביוני 2021 | 29 ביולי 2021 |
סקירה > פרקים > עונה 1

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 1 | 1 | Murder Means Never Having to Say You're Sorry | ברצח לא צריך לבקש סליחה | מארק ווב | מארק צ'רי | 15 באוגוסט 2019 |
| 2 | 2 | I'd Like to Kill Ya, But I Just Washed My Hair | הייתי רוצה לרצוח אותך, אבל חפפתי את השיער | מארק ווב | אוסטין גוזמן | 22 באוגוסט 2019 |
| 3 | 3 | I Killed Everyone He Did, But Backwards and in High Heels | הרגתי את כל מי שהוא הרג, אבל לאחור ובעקבים | דייוויד גרוסמן | רנדי מאיים סינגר | 29 באוגוסט 2019 |
| 4 | 4 | You Had Me at Homicide | קנית אותי ברצח | ואלרי וייס | גרג מלינס | 5 בספטמבר 2019 |
| 5 | 5 | There's No Crying in Murder | לא בוכים ברצח | דייוויד גרוסמן | ג'ף שטראוס וברנדן סטפן | 12 בספטמבר 2019 |
| 6 | 6 | Practically Lethal in Every Way | קטלני מכל הבחינות | דייוויד וורן | ג'ו קינן | 19 בספטמבר 2019 |
| 7 | 7 | I Found Out What the Secret to Murder Is: Friends. Best Friends. | גיליתי מה הסוד לרצח - חברים, חברים טובים | אליזבת אלן רוזנבאום | האנה שניידר | 26 בספטמבר 2019 |
| 8 | 8 | Marriages Don't Break Up on Account of Murder – It's Just a Symptom That Something Else Is Wrong. | רצח לא מפרק נישואים, הוא רק סימפטום לבעיה אחרת | לוסי לו | אלקסה ג'ונג | 3 באוקטובר 2019 |
| 9 | 9 | I Was Just Wondering What Makes Dames Like You So Deadly. | בדיוק תהיתי למה נשים כמוך הן קטלניות כל כך | דון וילקינסון | מרי אליזבת המילטון | 10 באוקטובר 2019 |
| 10 | 10 | Kill Me as if It Were the Last Time. | הרגי אותי כאילו שזאת הפעם האחרונה | דייוויד וורן | מארק צ'רי וקרטיס קיל | 17 באוקטובר 2019 |
סקירה > פרקים > עונה 2

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 11 | 1 | Secret Beyond the Door | הסוד שמעבר לדלת | דייוויד ורן | מארק צ'רי | ‏3 ביוני 2021 |
| 12 | 2 | The Woman in the Window | האישה שבחלון | דייוויד ורן | ג'ו קינן | ‏3 ביוני 2021 |
| 13 | 3 | Lady in the Lake | האישה שבאגם | ג'ניפר גצינגר | ג'ושוע מייקל שטרן | 10 ביוני 2021 |
| 14 | 4 | Scene of the Crime | זירת הפשע | אווה לונגוריה | האנה שניידר | 17 ביוני 2021 |
| 15 | 5 | They Made Me a Killer | בגללן התחלתי לרצוח | לארי שו | מרי אליזבת המילטון | 24 ביוני 2021 |
| 16 | 6 | Dangerous Intruder | פולשים מסוכנים | לארי שו | סטייסי הרמן | 1 ביולי 2021 |
| 17 | 7 | The Woman in Question | האישה הנידונה | ג'ואנה קרנס | קרטיס קיל | 8 ביולי 2021 |
| 18 | 8 | Murder, My Sweet | שלום, אהובתי | דייוויד ורן | אוסטין גוזמן | 15 ביולי 2021 |
| 19 | 9 | The Unguarded Moment | רגע של חולשה | מלאני מיירון | ג'ו קינן | 22 ביולי 2021 |
| 20 | 10 | The Lady Confesses | הגברת המתוודה | דייוויד ורן | ג'ו קינן | 29 ביולי 2021 |
הפקה > פיתוח

ב-24 בספטמבר 2018, הוכרז כי "CBS All Access" הזמינה ישירות מההפקה סדרה באורך מלא. הסדרה נוצרה על ידי היוצר מארק צ'רי שהיה צפוי גם להפיק אותה יחד עם בריאן גרייזר, פרנצ'י קלפו, מייקל האנל ומינדי שולטיס. בין חברות ההפקה המעורבות בהפקתה נמצאות אולפני "Imagine Entertainment" ו-"CBS Television Studios". ב-10 בדצמבר 2018 דווח שהפקת הסדרה תקבל זיכוי מס של 8.4 מיליון דולר ממדינת קליפורניה.
צ'רי הצהיר באיגוד מבקרי הטלוויזיה לשנת 2019 כי יהיו "שלושה מקרי מוות בסוף הסדרה, וכולם יהיו יבוצעו על ידי נשים. אבל אלו לא יהיו בהכרח שלוש הנשים שבהן הסדרה מתמקדת. הקורבנות הם לאו דווקא הגברים שבהם הסדרה מתמקדת, ומעניין לדעת, אף אחד לא ייהרג בגלל בגידה. בגידה היא רק נקודת המוצא למסע הגילוי העצמי."
ב-16 באוקטובר 2019, יום לפני סיום העונה הראשונה, הוכרז כי הסדרה חודשה לעונה שנייה שתתמקד במערך דמויות חדש. ג'ולי מקנמרה, המפקחת האחראית על התוכן המקורי של "CBS All Access", הצהירה כי "תחת הבימוי היצירתי של מארק צ'רי וההופעות המדהימות של צוות השחקנים, הסדרה הפכה לאחת הסדרות המקוריות הכי מוזרמות שלנו. אנו מצפים להביא מעריצים אפילו יותר מדרמת הסבון המופלאה הזו בעונתה השנייה ואנחנו לא יכולים לחכות לראות אילו נושאים מארק יבחן אחר כך."
הפקה > ליהוק

בפברואר 2019, הוכרז כי ג'יניפר גודווין ולוסי לו לוהקו לתפקידים הראשיים של הסדרה. ב-27 בפברואר 2019 דווח כי ריד סקוט הצטרף לצוות השחקנים. ב-4 במרץ 2019, הוכרז כי סאם ייגר הצטרף לצוות השחקנים. ב-7 במרץ 2019, הוכרז כי אלכסנדרה דדריו הצטרפה לצוות השחקנים. ב-11 במרץ 2019, קירבי האוול-בפטיסט לוהקה לתפקיד ראשי בסדרה. ב-19 במרץ 2019, סיידי קאלבנו לוהקה לתפקיד ראשי. ב-5 באפריל 2019, קייטי פינרן לוהקה לתפקיד משני. ב-17 באפריל 2019, אדם פררה הצטרף לצוות השחקנים בתפקיד משני. ב-7 באוגוסט 2019, לי ג'אן לי לוהקה לתפקיד משני.
ביקורות

על פי אתר הביקורות "Rotten Tomatoes", הסדרה מחזיקה בדירוג של 65% על סמך 23 ביקורות, עם דירוג ממוצע של 7.78/10. הקונצנזוס הקריטי של האתר כתב כי "אף על פי שלמה נשים רוצחות נופל מהנחת היסוד השאפתני שלו, מעריציו של מארק צ'רי והצוות השחקנים המרשים שלו ימצאו הרבה מאוד מה לאהוב מהדרמה הסבונית האפלולית והתענוגות האלגנטית שלה." האתר "Metacritic" העניק לסדרה ציון משוקלל של 62 מתוך 100, על סמך על 15 ביקורות, דבר המציין "ביקורות חיוביות בדרך כלל".
פילודמוס

| --- | --- |
 לידה:  110 לפנה״ס? גדר, ירדן 
 פטירה:  35 לפנה״ס (בגיל 75 בערך) הרקולנאום, רומא העתיקה 
 זרם:  האסכולה האפיקוראית 
 תחומי עניין:  פילוסופיה 
 עיסוק:  פילוסוף, מחבר מכתמים, סופר, משורר 
 
פילודמוס מגדר שבדרום סוריה (מיוונית: Φιλόδημος, "אוהב העם"; 110 לפני הספירה, גדר המקראית, עד 40 או 35 לפני הספירה, כנראה בהרקולנאום) היה פילוסוף אפיקוראי ומשורר. זנון מצידון היה מורהו באתונה. בסביבות שנת 80 לפנה"ס העתיק את מקום מגוריו לרומא ולאחר מכן להרקולנאום. הוא נודע בעיקר בזכות שיריו שהשתמרו כחלק מהאנתולוגיה היוונית, אבל מאז המאה ה-18 התגלו כתבים רבים פרי עטו במגילות הפפירוס השרופות מווילה של הפפירוסים בהרקולנאום. משימת הפיענוח של מגילות אלה טרם הסתיימה (נכון ל-2012). העבודות של פילודמוס שהתגלו עד עתה כוללות כתבים על אתיקה, תאולוגיה, רטוריקה, מוזיקה, שירה וההיסטוריה של אסכולות בפילוסופיה.
ב-5 בפברואר 2024 פורסם כי חלק מהטקסט שנחשף פוענח – כ-5% מהמגילה הראשונה. הטקסט מדבר על הנאה ממוזיקה, מאוכל, וכיצד ליהנות ממנעמי החיים, בהתאם להאסכולה האפיקוראית. הרעיונות של הפילוסופיה הזאת היו קיימים וידועים עוד מהתקופה הקדומה במסופוטמיה. החפירות הארכאולוגיות לחשיפת הווילה עדיין לא הסתיימו ומעריכים כי ייתכן וקיימת במקום ספריה גדולה שעדיין לא נתגלתה ואולי תיחשף בהמשך העבודות.
הערות שוליים

↑  אירית יעקב, משמעות החיים בספרות החכמה במזרח הקדום, באתר News1 מחלקה ראשונה, 16 באוקטובר 2017
| --- | --- |
בקרת זהויות :  NLI: 987007266687705171  PLWABN: 9810578144505606  BIBSYS: 90342066  BNE: XX1065710  BnF: cb119300385 (data)  CANTIC: a10084915  CiNii: DA03604297  GND: 11859401X  ICCU: CFIV091627  ISNI: 0000 0003 9196 1028  LCCN: n84007239  NKC: jx20050128004  NLA: 35734300  NLG: 37588  NSK: 000670540  NTA: 335876145  RERO: 02-A000130249  SELIBR: 83767  SNAC: w6230h7t  SUDOC: 027208362  Trove: 1063216  ULAN: 500056228  VcBA: 495/35718  VIAF: 268806125   WorldCat (עם VIAF): 268806125 
ערך זה הוא קצרמרבנושא פילוסופים. אתם מוזמנים לתרום לוויקיפדיה ו.
אנה פרנק: הסיפור המלא

| --- | --- |

 מבוסס על:  סיפורה האמיתי של אנה פרנק
 סוגה:  סרט שואה
 כותבים:  Kirk Ellis 
 בימוי:  רוברט דורנהלם 
 שחקנים:  בן קינגסלי ברנדה בלתין האנה טיילור גורדון לילי טיילור 
 פרסים:  פרס אמי לבידור בפריים טיים למיני-סדרה, פרס גילדת שחקני המסך למשחק מצטיין לשחקנים במיני סדרה או סרט טלוויזיה, פרס פיבודי 
 ארץ מקור:  ארצות הברית, צ'כיה 
 שפות:  אנגלית, גרמנית 
 מספר עונות:  1 
 מספר פרקים:  2 
 הפקה
 מפיקים בפועל:  האנס פרופ קירק אליס דייוויד ר. קפס. 
 הפצה:  ABC, נטפליקס 
 עורכים:  כריסטופר רוז
 אתר צילומים:  פראג, לדניצה, קוטנה הורה, טירת ואלטיצה 
 צלמים:  אלמר רגלי 
 מוזיקה:  גרים רוול 
 אורך פרק:  189 דק' 
 שידור
 רשת שידור:  ABC 
 תקופת שידור מקורית:  20 ביוני 2001 – 21 במאי 2001 
 קישורים חיצוניים
 דף התוכנית ב-IMDb
 
אנה פרנק: הסיפור המלא היא מיני-סדרה בת שני חלקים המבוססת על הספר "הנערה אנה פרנק" מ-1998 מאת מליסה מולר. המיני-סדרה שודרה ב-ABC ב-20 וב-21 במאי 2001. בסדרה כיכבו בן קינגסלי בתפקיד אוטו פרנק, ברנדה בלתין בתפקיד אוגוסטה ואן-פלס, האנה טיילור-גורדון בתפקיד אנה פרנק, ולילי טיילור בתפקיד מיפ חיס. באופן שנוי במחלוקת, אך בהתאם לטענה של מליסה מולר, הסדרה טוענת שהמלשינה האנונימית אשר חשפה בפני הנאצים את מיקום מחבואה של משפחת פרנק הייתה אשתו של מנקה המשרדים, כשלמעשה זהותו של המלשין מעולם לא נקבעה. מחלוקת בין מפיקי המיני-סדרה לבין קרן אנה פרנק לגבי תוקפו של פרט זה ואחרים הובילה לביטול שיתוף הפעולה ביניהם, מה שמנע שימוש בציטוט כלשהו מתוך כתבי יומנה של אנה פרנק במהלך הסדרה. האנה טיילור-גורדון קיבלה מועמדות הן לגלובוס הזהב והן לפרס אמי על הופעתה בתור אנה פרנק, בעוד בן קינגסלי זכה בפרס גילדת שחקני המסך על הופעתו בתור אוטו פרנק, אביה של אנה.
לאחר שידור הסדרה, שני חלקיה חוברו והופצו ברחבי העולם כסרט באורך מלא. ביום הזיכרון לשואה ולגבורה בשנת 2002 הסרט שודר בישראל בערוץ 2, תחת הזכיינית טלעד.
רשימת שחקנים

האנה טיילור-גורדון בתור אנה פרנק
ג'סיקה מנלי בתור מרגוט פרנק
טג'אנה בלאכר בתור אדית פרנק
בן קינגסלי בתור אוטו פרנק
ברנדה בלתין בתור אוגוסטה ואן פלאס
לילי טיילור בתור מיפ חיס
פיטר בולהאוס בתור ויקטור קוגלר
יוהנס זילברשניידר בתור יוהנס קליימן
הולגר דימגן בתור קארל זילברבאואר
קבלה

"אנה פרנק: הסיפור המלא" זכתה לשבחים. ה"ניו יורק פוסט" כינה את המיני-סדרה "עוצמתית ללא ספק". היא הייתה מועמדת לשלושה פרסי גלובוס הזהב, וזכתה בפרס אמי למיני-סדרה הטובה ביותר ובפרס פיבודי לשנת 2001.
הערות שוליים

↑  גיורא יהלום, ‏קרוב יותר לאמת, באתר גלובס, 9 באפריל 2002
↑  רותה קופפר, השואה על פי הוליווד, באתר הארץ, 8 באפריל 2002
| --- | --- |
בקרת זהויות :  GND: 104160128X
מצביא

מצביא הוא אדם הנושא בתפקיד בכיר בניהול והכוונת הצבא. בין השאר כולל תפקיד המצביא גם משימות כמו קביעת אסטרטגיה לקרב, החלטות לגבי יציאה למלחמה ופעמים רבות גם שימש המצביא כקובע מדיניות הביטחון.
תפקיד המצביא בהיסטוריה

בתקופת מלכי ישראל, תפקיד המצביא (שכונה לא אחת "שר הצבא") היה תפקיד רחב היקף, ולא פעם איישו אותו מספר אנשים. המצביא השתתף בתכנון הקרב, ואף השתתף בקרב באופן אישי כשהוביל את הצבא.
במהלך ההיסטוריה אפשר לראות לא פעם שראש מדינה, המלך, הקיסר או המושל שימשו גם בתפקיד המצביא. בעת הקמת ארצות הברית במשטר נשיאותי, הוחלט שנשיא ארצות הברית יעמוד בראש הצבא וכל הכוחות המזוינים של ארצות הברית ובכך יהיה למעשה מעין מצביא ראשי.
כיום, כבר לא מקובל שראש המדינה מוביל את הצבא, ותפקיד המצביא לרוב כבר לא נמצא בידי אדם אחד, אלא מחולק לתפקידי משנה הנתונים בידי אנשים רבים.
במדינות המודרניות מי שמתווה את האסטרטגיה הוא הנשיא או ראש הממשלה, כאשר לו כפוף שר הביטחון, שאחראי על בניין כוח אסטרטגי, הקצאת משאבים ופיקוח על הצבא. על הצבא מפקד בפועל קצין בכיר בדרגת גנרל או פילדמרשל (בצה"ל: רב-אלוף). מפקד הצבא נקרא בעברית ראש המטה הכללי, או פשוט רמטכ"ל, שכן הצבאות המודרניים גדולים ומורכבים ממספר זרועות, מטות ופיקודים.
מצביאים בולטים בהיסטוריה

במהלך ההיסטוריה היו כמה וכמה מצביאים בולטים, שהכריעו תוצאות קרב, ולעיתים אף את תוצאת המלחמה כולה.
מצביאים בולטים בהיסטוריה > אלכסנדר הגדול

אלכסנדר הגדול, הידוע בעברית גם כ"אלכסנדר מוקדון", היה מלך מוקדון. מגדולי המצביאים והמדינאים של העת העתיקה. כיבושיו הנרחבים כללו את כל שטחה של האימפריה הפרסית, מספר אזורים במרכז אסיה ואף חלקים מתת-היבשת ההודית.
אלכסנדר היה אחד המצביאים המבריקים בכל הזמנים. הוא בין הבודדים שלא הפסיד אף קרב שבו השתתף כמפקד. זה קרה כתוצאה מהגמישות הרבה שבה השתמש בצבאו. אלכסנדר הצליח לנצל את נקודות החוזק של צבאו, שינה והתאים את צבאו כל פעם מחדש לנסיבות המשתנות של שדה הקרב. ביצע תמרונים מפתיעים ותקף בנקודות החלשות של מערך האויב. כמו כן, ניחן באומץ אישי. תמיד הסתער בראש אנשיו בנקודות הקריטיות של הקרב ואף הבליט את עצמו בקסדה מיוחדת ובדרכים אחרות כדי שחייליו יראו היכן נמצא מלכם. הבולטות של אלכסנדר משכה את תשומת לבו של האויב ובקרב גרניקוס תקפו אותו הפרסים באופן אישי כדי לנסות לחסל אותו.
גם במצורים הרבים שניהל נחל הצלחה. המצור התנהל לפעמים על ידי ביצוע עבודות הנדסיות עצומות כמו בניית מזח בעת מצור צור. במקרים אחרים השתמש בכלי מצור קונבנציונליים כגון מגדל מצור, קטפולטות ועוד בעת מצור הליקרנסוס. כשהיעד היה מבוצר בצורה כזאת שלא ניתן היה להשתמש בכלי מצור רגילים או לבצע עבודות עפר, תקף מנקודה מפתיעה. כך למשל בעת מצור על הסלע הסוגדיאני, מבצר שהיה ממוקם על פסגת הר תלול שלא הייתה גישה אליו, פקד על חייליו לטפס על הרים סמוכים ולהקים שם עמדות ירי.
מצביאים בולטים בהיסטוריה > ג'ינגיס חאן

ג'ינגיס חאן היה מייסדה ושליטה הראשון של האימפריה המונגולית הידוע כ"אבי האומה" המונגולית. נחשב לאחד מגדולי הכובשים והמצביאים בכל הזמנים.
נחשב לאבי תורת הלחימה המודרנית מהיותו זה שפיתח את תורת האסטרטגיה הצבאית במהלך מלחמותיו; הוא הקים יחידות עילית מובחרות בצבאו, וכן היה הראשון שיסד חיל רפואה ייעודי שליווה את הלוחמים. הוא היה הראשון שקידם קצינים על בסיס יכולתם וכישוריהם האישיים, ולא על בסיס ירושתם וייחוסם המשפחתי, כמקובל באותו זמן.
הצלחותיו של ג'ינגיס חאן ושל יורשיו התבססו על תמרון והפחדה. למעשה, הנקודה אליה כיוון ג'ינגיס את התקפותיו האסטרטגיות הייתה לא יותר מאשר הדימוי הפסיכולוגי של כוחותיו בתודעתה של אוכלוסיית היריב. על ידי יישום שיטתי וקפדני של אסטרטגיה זו, כלומר אופרטיבה מגובה בלוחמה פסיכולוגית, הצליחו ג'ינגיס וצאצאיו לכבוש שטחים נרחבים ביותר באירואסיה.
אבני הבניין של הצבא והאסטרטגיה של ג'ינגיס היו הקשתים ועדרים עצומים של סוסים מונגוליים. ביחס של חמישה סוסים לכל לוחם, היה הצבא המונגולי נייד ביותר (עדרי הסוסים סיפקו גם את הבסיס הלוגיסטי לאספקת מזון, בעוד שאת כל המצרכים האחרים הדרושים לחייל במסעו בזזו המונגולים מסביבתם). בהשוואה לצבא המונגולי, כל הצבאות האחרים היו כבדים - וכתוצאה מכך בעלי כושר-ניידות נחות בהרבה. באמצעות ריכוז מאמץ, תמרון, הפתעת האויב והתקפה בלתי-פוסקת, הובאו צבאותיהם של סין, פרס, ארצות ערב וארצות אירופה תחת לחץ עד שבירתם, ואז נרדפו עד שהושמדו כליל.
כשנדרש הצבא המונגולי לכבוש עיר מבוצרת, נדרשה מהאסטרטגיה הנ"ל הכרעה מהירה. כאן יצא לעזרתם של המונגולים שמם כלוחמים נוראים ואכזרים: טרבושה או סוג אחר של נשק בליסטרה הובא כדי להטיל פגרי חיות וגוויות לתוך העיר הנצורה, במטרה להפיץ מחלות ומוות בקרב התושבים. תושבי ערים שלמות נטבחו כשהחאן רצה להטיל מורא על ערים אחרות. מכאן שהמונגולים יישמו באופן אסטרטגי את מה שאנו מכנים היום בשם לוחמה פסיכולוגית, אם ניתן לכלול טרור ברוטלי וטבח במונח זה, והצלחותיהם הביאו לשליטה שלא נראתה כמוה בכל ארצות אירואסיה כמעט, במשך המאות ה-13 וה-14.
מצביאים בולטים בהיסטוריה > נפוליאון בונפרטה

נפוליאון בונפרטה היה שליט צרפת, מייסד הקיסרות הראשונה, מצביא מהולל ותאורטיקן צבאי. כיהן כשליט צרפת במהלך השנים 1799 עד 1814, ובמשך כ-100 ימים בשנת 1815. בשיאו, הוביל את צרפת לכיבוש רוב מערב ומרכז אירופה.
המהפכה הצרפתית (1789) והמלחמות הנפוליאוניות שהחלו בעקבותיה (1792-1815) גרמו למהפכה באסטרטגיה הצבאית. ההשפעה של התקופה ההיא ניתנת הייתה להבחנה גם במלחמת האזרחים האמריקאית (1861-1865) ובשלביה הראשונים של מלחמת העולם הראשונה (1914-1918). הופעתו של נשק קל אמין, זול וקל לייצור, וכן התפתחותם של צבאות האזרחים והגיוס ההמוני הביאו לגידול מהיר בגודלם של הצבאות, והעוצבות גדלו בהתאמה: בתחילה התהווה הצורך לחלק את הצבא לדיוויזיות, ומאוחר יותר לקורפוסים. במקביל התהוותה הארטילריה הדיוויזיונית: קלת-משקל, ניידת, ועם טווח ועוצמת-אש משופרים. מערכי חיילים חמושים ברמחים והמוסקטרים היורים מטחים מאסיביים התחלפו בחיל רגלים קל הנלחם בקו-מגע.
נפוליאון ניצל את ההתפתחויות הנ"ל כדי ליישם אסטרטגיה של השמדה ברוטלית ביעילותה, שהתעלמה כמעט לחלוטין מהדרישות ה"מתמטיות" הדקדקניות של האסטרטגיה הגאומטרית. הוא חתר בהתמדה להשגת הכרעה בקרב כשמטרתו יחידה - להשמיד לחלוטין את כוחות האויב העומד מול כוחותיו. בשבתו כשליט יחיד לצד היותו המצביא העליון של צבאו, הוא הקדיש את מחשבתו הן לאסטרטגיה-רבתי והן לאסטרטגיה האופרטיבית, ורתם את כל המאמצים, גם פוליטיים וכלכליים, באופן הדוק ומתואם לצורך השגת מטרותיו הצבאיות המשרתות את יעדיו המדיניים.
בסופו של דבר נפוליאון הובס כאשר אויביו אימצו את האסטרטגיות שהוא הביא לידי שלמות.
ראו גם

אסטרטגיה צבאית
תורת לחימה
לקריאה נוספת

יעקב אבן ושמחה מעוז, בנקודת הכובד - המצביאות בחזית התעלה במלחמת יום הכיפורים, מודן, 2012

שריונות לוחמי צבא ג'ינגיס חאן, מוזיאון הטכנולוגיה בסאן חוזה.
"נפוליאון חוצה את האלפים", ציור של ז'אק-לואי דוד
הרפתקאותיה המצמררות של סברינה (סדרת טלוויזיה)

| --- | --- |

פתיח הסדרה
 מבוסס על:  הקומיקס "הרפתקאותיה המצמררות של סברינה" מאת רוברטו אגירה-סאקאסה והמאייר רוברט האק
 סוגה:  אימה מותחן על-טבעי דרמת נעורים
 יוצרים:  רוברטו אגירה-סאקאסה
 שחקנים:  קירנן שיפקה רוס לינץ' צ'אנס פרדומו לוסי דייוויס מישל גומז ג'אז סינקלייר לאקלן ווטסון גאווין לת'רווד טאטי גבריאל ריצ'רד קויל מירנדה אוטו
 ארץ מקור:  ארצות הברית 
 שפות:  אנגלית 
 מקום התרחשות:  ונקובר 
 מספר עונות:  2 (4 חלקים)
 מספר פרקים:  36
 הפקה
 מפיקים בפועל:  רוברטו אגירה-סאקאסה גרג ברלנטי שרה שכטר ג'ון גולדווטר לי טולנד קריגר
 חברת הפקה:  חטיבת הטלוויזיה של האחים וורנר ארצ'י קומיקס Berlanti Productions
 הפצה:  נטפליקס
 אתר צילומים:  ונקובר, קולומביה הבריטית
 טכניקת צילום:  מערך מרובה מצלמות 
 מוזיקה:  אדם טיילור
 אורך פרק:  50-63 דקות
 שידור
 רשת שידור:  נטפליקס 
 פורמט (תמונה):  (1080p (2:1 aspect ratio HDTV (2160p (2:1 4K UHD
 פורמט (קול):  Dolby Digital 5.1
 תקופת שידור מקורית:  26 באוקטובר 2018 – 31 בדצמבר 2020
 קישורים חיצוניים
 אתר רשמי
 דף התוכנית ב-IMDb
 
הרפתקאותיה המצמררות של סברינה (באנגלית: Chilling Adventures of Sabrina) היא סדרת טלוויזיה אמריקאית מסוגת מותחן-אימה ודרמת נעורים על-טבעית המבוססת על קומיקס באותו השם. הסדרה נוצרה על ידי היוצר והתסריטאי רוברטו אגירה-סאקאסה עבור שירות הזרמת המדיה "נטפליקס", והופקה על ידי חטיבת הטלוויזיה של האחים וורנר וחברת ההפקה של המפיק גרג ברלנטי.
הסדרה מתרכזת בדמותה הפופולרית של סברינה ספלמן, בגילומה של קירנן שיפקה. במקור, הסדרה נועדה לעלות לשידור ברשת "The CW", כסדרת בת ל"ריברדייל"; עם זאת, בדצמבר 2017, הפרויקט עבר לידיה של נטפליקס, שהזמינה לה 20 פרקים. צילומי הסדרה התקיימו בוונקובר שבקולומביה הבריטית.
חלקה הראשון של עונתה הראשונה של הסדרה עלה לשידור במלואו לנטפליקס ב-26 באוקטובר 2018. ב-14 בדצמבר 2018 עלה פרק ספיישל מיוחד לקראת חג המולד, וחלקה השני של העונה עלה במלואו ב-5 באפריל 2019. ב-18 בדצמבר 2018, נטפליקס חידשה את הסדרה לעונה שנייה, שחולקה גם היא לשני חלקים, חלקה השלישי עלה לשידור במלואו ב-24 בינואר 2020, וחלקה הרביעי עלה לשידור ב-31 בדצמבר 2020. ביולי 2020 הכריזה נטפליקס על ביטול הסדרה.
עלילת הסדרה > רקע

בעודה נאלצת ליישב את טבעה כחצי בת תמותה וחצי מכשפה ולבחור לאיזה צד היא שייכת, סברינה ספלמן בת ה-16 נאלצת להילחם מול כוחות האופל השטניים שמאיימים על חייה, על משפחתה ועל שאר העולם.
צוות הדמויות והשחקנים > ראשי

| שחקן/שחקנית> שחקן/שחקנית.שחקן/שחקנית | דמות> דמות.דמות | מספר פרקים> מספר פרקים.מספר פרקים | עונות> 1.חלק ראשון | עונות> 1.חלק שני | עונות> 2.חלק שלישי | עונות> 2.חלק רביעי |
| --- | --- | --- | --- | --- | --- | --- |
| קירנן שיפקה | סברינה ספלמן | 36 | ראשי | ראשי | ראשי | ראשי |
| רוס לינץ' | הארווי קינקל | 35 | ראשי | ראשי | ראשי | ראשי |
| לוסי דייוויס | הילדה ספלמן | 36 | ראשי | ראשי | ראשי | ראשי |
| צ'אנס פרדומו | אמברוז ספלמן | 36 | ראשי | ראשי | ראשי | ראשי |
| מישל גומז | מרי וורדוול / מאדאם שטן | 36 | ראשי | ראשי | ראשי | ראשי |
| ג'אז סינקלייר | רוזלינד ווקר | 34 | ראשי | ראשי | ראשי | ראשי |
| לאקלן ווטסון | תיאו פוטנאם | 35 | משני | משני | ראשי | ראשי |
| גאווין לת'רווד | ניקולס סקראץ' | 32 | משני | משני | ראשי | ראשי |
| טאטי גבריאל | פרודנס בלאקווד | 36 | ראשי | ראשי | ראשי | ראשי |
| אדליין רודולף | אגאתה נייט | 35 | ראשי | ראשי | ראשי | ראשי |
| ריצ'רד קויל | האב פאוסטוס בלאקווד | 34 | ראשי | ראשי | ראשי | ראשי |
| מירנדה אוטו | זלדה ספלמן | 35 | ראשי | ראשי | ראשי | ראשי |

סברינה ספלמן (קירנן שיפקה) – נערה שבחלקה היא חצי בת תמותה וחצי מכשפה, שלומדת בתיכון בקסטר ומתחילה את חינוכה כמכשפה באומנויות האופל בזמן שהיא מנסה לנהל חיים נורמליים במקביל. מקנה גרייס מגלמת את דמותה הצעירה של סברינה במהלך פלשבקים.
הארווי קינקל (רוס לינץ') – בן זוגה החלומי והפופולרי של סברינה. הארווי הוא בנו של כורה פחמים שבתחילה אינו מודע לעובדה שסברינה היא חצי בת תמותה וחצי מכשפה ולכוחות האופל שמאיימים להפריד בינו לבין סברינה, אך בהמשך מגלה על היותה של סברינה מכשפה.
הילדה ספלמן (לוסי דייוויס) – דודתה של סברינה ואחותם של זלדה ואדוארד. הילדה מתוארת כבעלת אופי אימהי וחוש הומור חם, אך עם זאת היא מסוגלת להיות קרה ואכזרית כלפי אלו המתנכלים למשפחתה. בעלת מיומנות לרקיחת שיקויים.
אמברוז ספלמן (צ'אנס פרדומו) – בן דודה האנגלי והפאנסקסואלי של סברינה, שהוכנס למעצר בית בעקבות החלטת מעגל המכשפות.
מרי וורדוול / מאדאם שטן (מישל גומז) – מורתה האהובה ביותר על סברינה בתיכון בקסטר, שהופכת לכלי קיבול עבור מאדאם שטן, שפחתו של השטן ומכשפה ערמומית ורבת עוצמה.
רוזלינד "רוז" ווקר (ג'אז סינקלייר) – בתו החוצפנית, הנועזת וההחלטית של הכומר הראשי בגרינדייל וחברתה הטובה ביותר של סברינה.
תיאודור "תיאו" פוטנאם (לאקלן ווטסון) – אחד מחבריה הטובים ביותר של סברינה לספסל הלימודים בתיכון בקסטר. תיאו הוא טרנסג'נדר שנולד כבת בשם סוזי.
ניקולס סקראץ' (גאווין לת'רווד) – מכשף וסטודנט צעיר ויפה תואר באקדמיה לאומנויות הנסתרות שמתיידד עם סברינה תחת שליחותו של אדון האופל.
פרודנס בלאקווד (טאטי גבריאל) – סטודנטית הלומדת באקדמיה לאומנויות הנסתרות ובתו הלא-חוקית של האב בלאקווד, שנוטרת טינה אישית כלפי סברינה. פרודנס היא מנהיגת "שלישיית האחיות המוזרות".
אגאתה נייט (אדליין רודולף) – סטודנטית באקדמיה לאומנויות הנסתרות וחברה ב"שלישיית האחיות המוזרות".
האב פאוסטוס בלאקווד (ריצ'רד קויל) – הכהן הראשי של כנסיית הלילה ודיקן האקדמיה לאומנויות הנסתרות, שנכנס לקונפליקטים מול סברינה על רקע דעותיהם השונות.
זלדה ספלמן (מירנדה אוטו) – דודתה של סברינה ואחותם של הילדה ואדוארד. זלדה מתוארת כבעלת אופי נוקשה וקשוח יותר משל הילדה ואף בעלת יחס מגונן יותר כלפי סברינה. זלדה היא חברה בכנסיית הלילה ובעלת נאמנות אדוקה לאדון האופל.